
Informaţii pentru concurenţi
Programul  competiţiei:

10:00 Sosirea si înscrierea concurenţilor.

11:30 Organizarea maşinilor si repartizarea acestora pe grupe.

12:00 Primul start la grupa B. (prima manşa)

12:20 Startul la grupa C (prima manşa)

12:40 Startul la grupa D (prima manşa)

13:00 Startul la grupa E (prima manşa)

13:20 Startul la grupa F (prima ansa)

13:40 Startul la grupa G (prima manşa)

14:00 Startul la grupa H (prima manşa)

14:20 Startul la grupa J (prima manşa)

14:40 Startul la grupa VIP (prima manşa)

15:00 Reorganizarea autovehiculelor ramase in concurs

15:10 Startul la Grupa B (a doua manşa)

15: 20 Startul la Grupa C (a doua manşa)

15:30 Startul la Grupa D (a doua manşa)

15:40 Startul la Grupa E (a doua manşa)

15:50 Startul la Grupa F (a doua manşa)

16:00 Startul la Grupa G (a doua manşa)

16:10 Startul la Grupa H (a doua manşa)

16:20 Startul la Grupa J (a doua manşa)

16:30 Startul la grupa VIP (a doua manşa)

16:50 Festivitatea de premiere

17:00 – 20:00 Curse Libere

20:00 Încheierea evenimentului

Grupele vor fi legal racing si anume:

B 130cp (+100 pana la 130cp)

C 165cp (+131 pana la 165cp)

D 200cp (+166 pana la 200cp)

E 250cp (+201 pana la 250cp)

F 300cp (+251 pana la 300cp)

G 350cp (+301 pana la 350cp)

J 400cp (+351 pana la 400cp)

H ( VIP ) peste 400cp

La stabilirea grupelor se ia in calcul puterea motorului înscrisa in talon, aşa cum este declarata aceasta de producător la fabricaţia de serie a autoturismului. Daca motorul prezintă modificări vizibile având intervenţii majore cu ar fi aplicarea unui turbo, compresor, nitro, nos, sau schimbarea chiulasei de la 2 supape pe cilindru la mai multe rezultând un motor de alt tip se aplica coeficienţi de mai jos si se reîncadrează motorul intr-o noua grupa.

Exemple de mod de calcul:

Pentru montare suplimentara de turbo

(puterea de fabrica) x 1,6 = puterea de clasa

Pentru compresor

(puterea de fabrica) x 1,3 = puterea de clasa

Pentru nitro, nos

(puterea de fabrica) x 1,4 = puterea de clasa

Pentru combinaţia acestor modificări, de exemplu turbo+NO2, se ia in calcul coeficientul mai mare, cel de turbo.

Atunci când apar cazuri speciale organizatorul poate întruni o comisie tehnica si indica clasa de participare putând da derogări sau mărirea clasei când se impune.

Coeficient in funcţie de tracţiune si arhitectura (CTA):
Tracţiune spate - 1,00

Tracţiune fata - 0,95

Motor central - 1,10

Tracţiune 4x4 - 1,15

Se va da startul (de la Zona de Start) pe rând la fiecare grupa in ordinea alfabetica, cate 2 autovehicule pe sensul de mers. După parcurgerea celor 402m, autovehiculele vor frâna in Zona de Frânare si vor întoarce in Spaţiul Prevăzut Pentru Întoarcere după care se vor alinia  in spatele Safety Car-ului in Zona de Regrupare  si  vor  astepta  acolo pina  la  terminarea  mansei. După ce se va încheia fiecare  mansa , Safety Car-ul va conduce din  nou  maşinile la zona de aliniere înainte de start. Acolo se va relua cursa (manşa a doua) cu autovehiculele câştigătoare din prima manşa.Concurentii  care  au  pierdut  calificarea  in  mansa  urmatoare  isi  vor  retrage  autovehiculele in  parcul de  service. 

Se vor repeta manşele pana se vor determina  cistigatorii   din fiecare grupa  iar după aceasta va avea loc festivitatea de premiere. 

După festivitatea de premiere se va da startul la curse libere. In  cadrul  curselor  libere  concurentii  se  pot  alege  singuri  intre  ei  pe  criterii  care  nu  tin  cont  de  grupa  de  incadrare  a  autovehiculelor. Stabilirea  cistigatorilor  la  categoria  Open  se  va  decide  in  cadrul curselor  libere.

Orice gest nesportiv al concurenţilor va fi sancţionat de către organizatori cu descalificarea din concurs.
Condiţii  de  participare :

1. Permis de conducere valabil

2. Verificare tehnica valabila

3. RCA valabil

4. Vechime permis in categoria B mai mare de un an
5. Plata taxei de participare in timp util

6. Portul centurii de siguranţa obligatoriu

7. Portul unei căştii de protecţie; opţional dar recomandat

8. Portul unor mânuşi de conducere; opţional dar recomandat

9. Recomandam participarea la concurs cu anvelopele umflate cu 10% mai puţin decât scrie in cartea tehnica a autovehiculului.

10. Semnătura de luare la cunoştinţa a regulilor stabilite de organizatori in regulamentul competiţiei si in anexele acestuia
Stimaţi Concurenţi,  

Va mulţumim ca participaţi la aceasta competiţie.

Vrem ca pe viitor astfel de evenimente sa se desfăşoare mai des si de aceea apelam la dvs. sa respectaţi cu stricteţe indicaţiile organizatorilor si cele ale arbitrilor de pe traseu.

Va rugam ca pe toata durata competiţiei, înainte de start si după sosire sa circulaţi cu viteza redusa. Este posibil ca printre spectatori sa fie persoane care au consumat alcool sau copii care  de regula sunt mai puţin atenţi la ce se întâmpla in jurul lor. Comportaţi-va exact ca atunci când va deplasaţi cu autoturismul in cadrul unei zone rezidenţiale. Economisiţi-va toate resursele, atât cele ale dvs. cit si cele ale automobilului condus pentru momentele cit va aflaţi pe traseul de concurs.

In  timpul  cit  va  aflaţi  pe  traseul  de  concurs:

Pe traseul de legătura intre sosire si aliniere la startul unei noi manşe veţi urma necondiţionat traseul stabilit de Safety Car la viteza de deplasare stabilita de aceasta.

Pe traseul de legătura este recomandat sa nu acceleraţi sau sa frânaţi brusc. Concurenţii care nu respecta aceasta recomandare pot fi descalificaţi si li se va interzice un nou start.

Acordaţi foarte mare atenţie semnalelor arbitrilor de traseu:

· daca aceştia ridica fanionul galben dar îl ţin nemişcat, reduceţi puţin si circulaţi cu prudenta.

· daca flutura fanionul galben înseamnă ca vi se semnalizează apariţia unui pericol iminent. Reduceţi cu atenţie si opriţi autovehiculul pana la noi instrucţiuni.

Retinei ca deşi sunteţi intr-o competiţie ce se desfăşoară pe un drum închis circulaţiei publice aveţi responsabilitatea atât legala cit mai ales morala de a nu provoca daune sau prejudicii celorlalţi participanţi la eveniment (celorlalţi concurenţi sau automobilelor lor, spectatorilor sau imobilelor de pe traseul de concurs). Daţi tot sprijinul dvs. organizatorilor si arbitrilor pentru desfăşurarea fără incidente a acestui eveniment.

Nu încercaţi sa depăşiţi nici limitele dvs. nici ale automobilului pe care-l conduceţi. In aceasta prima etapa este mult mai important sa ne cunoaştem si sa creăm premisele pentru a dezvolta   mai mult acest gen de competiţii pe viitor.

Însăşi oficialii Primăriei, fără de care desfăşurarea acestui eveniment nu ar fi posibila, au condiţionat desfăşurarea pe viitor a unor astfel de competiţii, numai daca se dovedeşte ca masurile de securitate sunt bine întocmite si atent respectate de fiecare participant iar evenimentul se încheie fără nici un fel de incident neplăcut.

Nu uitaţi! Pentru a câştiga o cursa mai intui trebuie sa o terminaţi.

Respectaţi regulile impuse de organizatori; altfel veţi fi excluşi din concurs.

Comitetul de organizare

